Zīlāni

Zīlāni ir ciems Jēkabpils novadā, Kūku pagasta centrs. Zīlāni atrodas Kūku pagasta rietumos, Jēkabpils tiešā tuvumā, 3 km uz ziemeļaustrumiem no Jēkabpils centra. Jēkabpilī 1 km uz rietumiem no Zīlāniem atrodas Zīlānu vasarnīcu rajons. Cauri Zīlāniem iet autoceļš E22 (A12: Jēkabpils—Rēzekne), blakus ir dzelzceļa līnija Krustpils—Rēzekne II, bet savas dzelzceļa stacijas nav.

Zīlānos kā pagasta centrā norisinās sabiedriskā dzīve un atrodas pagasta pārvalde. Ciemā ir pieejams feldšeru-vecmāšu punkts, iespējams apmeklēt kultūras namu, kā arī darbojas vairāki uzņēmumi, ir veikals un kafejnīca. Zīlānos ir izveidots ielu tīkls, kas ir daļēji nodrošināts ar centralizētu ūdensapgādi un kanalizāciju.

Ošu ielā 6 atrodas Latvijas Vides, ģeoloģijas un meteoroloģijas centra Zīlānu novērojumu stacija. Padomju laikā Zīlānos atradās Jēkabpils pilsētas atskurbtuve.

Iedzīvotāju skaita izmaiņas

Atsauces 

Jēkabpils novada ciemi
Latvijas pagastu centri